Калi Бернардонi нарэшце даехаў да Нясвiжа, Сiротка не адпускаў iтальянца ажно 13 гадоў. Гэты час стаў для Джаванi залатым у жыццi i творчасцi. У Беларусi ён стварае найперш нясвiжскi касцёл Божага Цела (1593) — першы помнiк барока на тэрыторыi Усходняй Еўропы. Затым, як пазначана ў дакументах, "паводле жадання паненак-бенедыктынак геометр свядомы" збудаваў iм кляштар. Мiкалаеўскi касцёл у Мiры, Чарнаўчыцкi касцёл пад Брэстам — таксама творы Бернардонi. Ёсць звесткi, што i да праектавання Нясвiжскага замка iтальянец таксама спрычынiўся. Пасля 13 гадоў шчаслiвага нясвiжскага побыту Джаванi Марыя Бернардонi едзе ў Кракаў, дзе, дзякуючы яму, з'яўляецца... копiя Нясвiжскага касцёла!..